Δικαιολογητικά – Έγγραφα που πρέπει να προσκομίσουν οι νεοδιοριζόμενοι εκπαιδευτικοί και μέλη ΕΕΠ-ΕΒΠ στη Δ/νση Π.Ε. Καβάλας

* Φωτοαντίγραφο βασικού τίτλου σπουδών, στο οποίο αναγράφεται η ημερομηνία κτήσης και η γενική αριθμητική βαθμολογία
* Αντίγραφο μεταπτυχιακού/διδακτορικού τίτλου σπουδών στο οποίο αναγράφεται η ημερομηνία κτήσης και η γενική αριθμητική βαθμολογία. Σε περίπτωση κατοχής τίτλου από εκπαιδευτικό ίδρυμα του εξωτερικού προσκομίζεται και η αναγνώριση από το ΔΟΑΤΑΠ/ΔΙΚΑΤΣΑ. Ο εκπαιδευτικός συμπληρώνει την σχετική αίτηση για αναγνώριση της παιδαγωγικής συνάφειας του μεταπτυχιακού τίτλου και επισυνάπτει βεβαίωση αναλυτικής βαθμολογίας.
* Αντίγραφα ξενόγλωσσων τίτλων σπουδών με μετάφραση
* Αντίγραφο πιστοποιητικού παρακολούθησης σεμιναρίου στην Ειδική Αγωγή 400 ωρών
* Αντίγραφο πιστοποιημένης γνώσης χειρισμού Η/Υ Α΄ επιπέδου
* Αντίγραφο ταυτότητας
* Έγγραφο όπου να αναγράφεται το ΑΦΜ, ΑΜΚΑ, ΑΜΑ του εκπαιδευτικού
* Φωτοτυπία αριθμού λογαριασμού τράπεζας με το ΙΒΑΝ
* Πιστοποιητικό οικογενειακής κατάστασης τελευταίου τριμήνου
* Βεβαιώσεις προϋπηρεσίας (δημόσια και ιδιωτικά σχολεία, υπόλοιπο Δημόσιο),ταξινομημένες ημερολογιακά. Ο εκπαιδευτικός συμπληρώνει την σχετική αίτηση για αναγνώριση της προϋπηρεσίας του.
* Ένσημα ΙΚΑ
* Πρόσφατη πρωτότυπη βεβαίωση γενικού ιατρού ή παθολόγου( δημόσιο νοσοκομείο ή ιδιώτης) για την άσκηση διδακτικών καθηκόντων όπως ορίζεται στο άρθρο7 του Ν.4210/2013 (ΦΕΚ254/Β΄/21-11-2013)
* Πρόσφατη πρωτότυπη βεβαίωση ψυχιάτρου (δημόσιο νοσοκομείο ή ιδιώτης) για την άσκηση διδακτικών καθηκόντων όπως ορίζεται στο άρθρο 7 του Ν.4210/2013 (ΦΕΚ 254/Β΄/21-11-2013)
* Πιστοποιητικό στρατολογίας τύπου Α΄ ότι εκπλήρωσαν τις στρατιωτικές τους υποχρεώσεις ή έχουν απαλλαγεί νόμιμα από αυτές (για τους άντρες)
* Δήλωση περιουσιακής κατάστασης (σφραγισμένη σε φάκελο Α4)
* Βεβαίωση εντοπιότητας και συνυπηρέτησης αν απαιτείται κατά περίπτωση για την τοποθέτηση

**Δεν απαιτείται η προσκόμιση αντίγραφου ποινικού μητρώου καθώς αυτό αναζητείται αυτεπάγγελτα από την Υπηρεσία μας.**

**Το παραπεμπτικό έγγραφο για τους γιατρούς θα παραληφθεί από την υπηρεσία μας την ημέρα της ορκωμοσίας.**

Σας επισημαίνουμε ότι **ΜΕΤΑ ΤΗΝ ΔΗΜΟΣΙΕΥΣΗ ΤΟΥ ΣΧΕΤΙΚΟΥ ΦΕΚ ΔΙΟΡΙΣΜΩΝ,** θα ενημερωθείτε με νέα ανακοίνωση στην ιστοσελίδα μας για τις ημερομηνίες κατάθεσης των ανωτέρω σχετικών δικαιολογητικών στη Διεύθυνσή μας.